NEUROPSIHIJATRIJSKA BOLNICA

DR. IVAN BARBOT POPOVAČA

UR.BROJ: 2176-128-02-1617-2/22.

**DOKUMENTACIJA O NABAVI**

u otvorenom postupku javne nabave:

OPSKRBA ELEKTRIČNOM ENERGIJOM

Evidencijski broj nabave: 7/2022

Popovača, svibanj 2022. godine

# OPĆI PODACI

## 1.1.Podaci o Naručitelju

Naziv: NEUROPSIHIJATRIJSKA BOLNICA DR. IVAN BARBOT POPOVAČA,

Sjedište: Jelengradska 1, 44317 Popovača.

OIB: 76024026802.

Odgovorna osoba Naručitelja je ravnateljica prim. Marina Kovač, dr. med.

Broj telefona: 044-569-200,

Broj telefaxa: 044-679-005,

Internetska adresa: [www.npbp.hr](http://www.npbp.hr/),

Elektronička pošta: [pisarnica@bolnicapopovaca.hr](mailto:pisarnica@bolnicapopovaca.hr)

## 1.2.Osoba ili služba zadužena za kontakt

Kontakt osoba: Dragana Božiček, dipl.oec.

Telefon: 044-569-280,

Telefaks: 044-679-005

Elektronička pošta: [nabava@bolnicapopovaca.hr](mailto:nabava@bolnicapopovaca.hr)

Komunikacija i svaka druga razmjena informacija između Naručitelja i ponuditelja obavlja se isključivo na hrvatskom jeziku, elektroničkim sredstvima komunikacije sukladno članku 59. Zakona o javnoj nabavi („Narodne novine“, broj: 120/16), dalje u tekstu: ZJN 2016, putem elektroničke pošte osobe zadužene za komunikaciju s ponuditeljima.

Naručitelj će Dokumentaciju o nabavi i svu moguću dodatnu dokumentaciju neograničeno i u cijelosti elektronički staviti na raspolaganje putem Elektroničkog oglasnika javne nabave Republike Hrvatske (dalje u tekstu: EOJN RH).

Za vrijeme roka za dostavu ponuda gospodarski subjekti mogu zahtijevati dodatne informacije, objašnjenja ili izmjene u vezi s dokumentacijom o nabavi ovog predmeta nabave. Naručitelj će odgovoriti na svaki pojedinačni pravodoban zahtjev na hrvatskom jeziku i odgovor staviti na raspolaganje najkasnije tijekom šestog dana prije dana u kojem ističe rok za dostavu ponuda. Odgovori će se staviti na raspolaganje gospodarskim subjektima na istovjetan način kao i osnovna dokumentacija o nabavi, putem EOJN RH. Pravodobnim se smatra onaj zahtjev koji je dostavljen naručitelju najkasnije tijekom osmog dana prije dana u kojem ističe rok za dostavu ponuda.

## 1.3. Evidencijski broj nabave: JN-7/2022

## 1.4. Podaci o gospodarskim subjektima s kojima je Naručitelj u sukobu interesa

Nema gospodarskih subjekata s kojima su predstavnici naručitelja u sukobu interesa definiranog člancima 75. do 83. ZJN 2016.

## 1.5. Vrsta postupka javne nabave

Otvoreni postupak javne nabave velike vrijednosti.

## 1.6. Procijenjena vrijednost nabave

Procijenjena vrijednost nabave iznosi: 2.200.000,00 kuna (bez PDV-a).

## 1.7. Vrsta ugovora o javnoj nabavi

## Ugovor o javnoj nabavi robe.

## 

## 1.8. Sklapa li se ugovor o javnoj nabavi ili okvirni sporazum

Temeljem provedenog postupka javne nabave sklapa se Ugovor s jednim gospodarskim subjektom na rok od 12 mjeseci.

**1.9. Dinamički sustav nabave**:

Ne uspostavlja se.

## 

## 1.10. Navod provodi li se elektronička dražba

Elektronička dražba se neće provoditi.

**1.11.Predhodno savjetovanje**

Postupak prethodnog savjetovanja sa zainteresiran gospodarskim subjektima trajao je u razdoblju od -------.2022. godine do -------.2022. godine do 11,00 sati.

**Internetska stranica na kojoj je objavljeno izvješće o savjetovanju sa zainteresiranim gospodarskim subjektima**

Internetska stranica na kojoj je objavljeno savjetovanje : [www.npbp.hr](http://www.npbp.hr)

# PODACI O PREDMETU NABAVE

## 2.1. Opis predmeta nabave

Predmet postupka je nabava opskrbe električnom energijom, temeljem iskazanih potreba te sukladno tehničkim karakteristikama i ostalim traženim uvjetima naznačenim u ovoj Dokumentaciji o nabavi (u daljnjem tekstu: Dokumentaciji).

**Isporučena električna energija mora sadržavati minimalno 50% električne energije iz obnovljivih izvora.**

Radi stimuliranja proizvodnje energije iz obnovljivih izvora, a kako bi ona postala konkurentnija energiji dobivenoj iz konvencionalnih izvora te poticanja izgradnje novih izvora obnovljive energije i postizanja održivog razvoja, Naručitelj je odredio da električna energija mora sadržavati gore navedeni minimalni postotak električne energije iz obnovljivih izvora.

Naime, temeljem Nacionalnog akcijskog plana za zelenu javnu nabavu za razdoblje od 2015.- 2017. s pogledom do 2020. godine, koji je donesen na sjednici Vlade RH 26. kolovoza 2015. kao osnovno mjerilo zelene javne nabave za električnu energiju, predviđena je *nabava barem 50% električne energije iz obnovljivih izvora i/ili nabava električne energije iz visokoučinkovite kogeneracije (s tim da ponuđač treba navesti udio električne energije iz obnovljivih izvora kojom misli opskrbiti naručitelja)*.

Obnovljivi izvori energije su obnovljivi nefosilni izvori energije, odnosno, energija vjetra, sunčeva energija, aerotermalna, geotermalna i hidrotermalna energija, energija mora, energija vodotoka, energija iz biomase, plina iz deponija otpada, plina iz postrojenja za obradu otpadnih voda i bioplina (članak 3. Zakona o tržištu električne energije (NN 22/13, 95/15 i 102/15).

**CPV oznaka i naziv**: 09310000-5 Električna energija

## 2.2. Opis i oznaka grupa predmeta nabave

Predmet nabave nije podijeljen na grupe te je Ponuditelj u obvezi ponuditi cjelokupan predmet nabave.

Obrazloženje: podjela na grupe nije moguća jer predmet nabave predstavlja tehničku cjelinu.

## 2.3. Količina predmeta nabave

Količina predmeta nabave iskazana je u Troškovniku koji se nalazi u prilogu ove dokumentacije o nabavi, a priložen je kao zaseban dokument.

Količina je okvirna, što znači da stvarno nabavljena količina električne energije na temelju sklopljenog ugovora o javnoj nabavi može biti veća ili manja od okvirne količine.

Obavezno se mora nuditi cjelokupan predmet nabave prema opisu i količini iz Troškovnika.

**2.4. Tehničke specifikacije**

Ponuditelji nude predmet nabave u skladu s Općim uvjetima za korištenje mreže i opskrbu električnom energijom (Narodne novine, broj 85/15), pridržavajući se u svemu Zakona o tržištu električne energije (Narodne novine, broj 22/13 i 95/15) i ostalih propisa koji reguliraju tržište električne energije. Gospodarski subjekti nude predmet nabave u skladu s Općim uvjetima za opskrbu električnom energijom (NN 85/15), pridržavajući se u svemu Zakona o tržištu električne energije (NN 22/13, 95/15,102/15, 68/18 i 52/19) i ostalih propisa koji reguliraju tržište električne energije.

Obračun električne energije izvršit će odabrani ponuditelj temeljem mjernih podataka koje će utvrditi Operator distribucijskog sustava na obračunskom mjernom mjestu naručitelja (Prilog 8.3.) dokumentacije o nabavi, sukladno Općim uvjetima za korištenje mreže i opskrbu električnom energijom („Narodne novine“ broj 85/15) i Mrežnim pravilima elektroenergetskog sustava („Narodne novine“ broj 36/06).

## 2.5. Troškovnik

Naručitelj kao sastavni dio dokumentacije o nabavi prilaže troškovnik u nestandardiziranom obliku u .xlsx formatu kao sastavni dio dokumentacije za nabavu. Troškovnik je potrebno ispuniti prema uputama iz ove točke dokumentacije o nabavi i uputi iz troškovnika i tako ispunjen troškovnik potrebno je priložiti kao sastavni dio elektroničke ponude. Troškovnik nije potrebno potpisati ni ovjeravati pečatom. Upute za popunjavanje Troškovnika: Gospodarski subjekt u Troškovnik obvezno unosi jedinične cijene u stupac 8 - Jedinična cijena bez PDV (sivo osjenčane ćelije) za svaku pojedinu stavku Troškovnika koja se izražava u HRK i koja pomnožena s količinom stavke daju ukupnu cijenu. Jedinične cijene svake stavke Troškovnika smiju biti iskazane s najviše 4 (četiri) decimale, a ukupna cijena na dvije decimale.

## 2.6. Mjesto isporuke robe

Mjesto isporuke su pojedinačna obračunska mjerna mjesta koja su navedena u Troškovniku.

## 2.7. Rok isporuke robe

Sklapanje ugovora na rok od 1 (jedne) godine.

U slučaju provedbe postupka zajedničke javne nabave istog predmeta nabave pristupit će se raskidu postojećeg ugovora nakon što središnje tijelo koje provede postupak zajedničke javne nabave sklopi okvirni sporazum samo u slučaju ako je zajedničkom javnom nabavom postignuta niža cijena.

## 3. OSNOVE ZA ISKLJUČENJE GOSPODARSKOG SUBJEKTA

## Obvezne osnove za isključenje gospodarskog subjekta

**3.1.1. Osuda pravomoćnom presudom**

Naručitelj će isključiti gospodarskog subjekta iz postupka javne nabave ako utvrdi da:

## 1. je gospodarski subjekt koji ima poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja je državljanin Republike Hrvatske pravomoćnom presudom osuđena za:

*a) sudjelovanje u zločinačkoj organizaciji, na temelju*

– članka 328. (zločinačko udruženje) i članka 329. (počinjenje kaznenog djela u sastavu zločinačkog udruženja) Kaznenog zakona

– članka 333. (udruživanje za počinjenje kaznenih djela), iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

*b) korupciju, na temelju*

– članka 252. (primanje mita u gospodarskom poslovanju), članka 253. (davanje mita u gospodarskom poslovanju), članka 254. (zlouporaba u postupku javne nabave), članka 291. (zlouporaba položaja i ovlasti), članka 292. (nezakonito pogodovanje), članka 293. (primanje mita), članka 294. (davanje mita), članka 295. (trgovanje utjecajem) i članka 296. (davanje mita za trgovanje utjecajem) Kaznenog zakona

– članka 294.a (primanje mita u gospodarskom poslovanju), članka 294.b (davanje mita u gospodarskom poslovanju), članka 337. (zlouporaba položaja i ovlasti), članka 338. (zlouporaba obavljanja dužnosti državne vlasti), članka 343. (protuzakonito posredovanje), članka 347. (primanje mita) i članka 348. (davanje mita) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

*c) prijevaru, na temelju*

– članka 236. (prijevara), članka 247. (prijevara u gospodarskom poslovanju), članka 256. (utaja poreza ili carine) i članka 258. (subvencijska prijevara) Kaznenog zakona

– članka 224. (prijevara), članka 293. (prijevara u gospodarskom poslovanju) i članka 286. (utaja poreza i drugih davanja) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

*d) terorizam ili kaznena djela povezana s terorističkim aktivnostima, na temelju*

– članka 97. (terorizam), članka 99. (javno poticanje na terorizam), članka 100. (novačenje za terorizam), članka 101. (obuka za terorizam) i članka 102. (terorističko udruženje) Kaznenog zakona

– članka 169. (terorizam), članka 169.a (javno poticanje na terorizam) i članka 169.b (novačenje i obuka za terorizam) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

*e) pranje novca ili financiranje terorizma, na temelju*

– članka 98. (financiranje terorizma) i članka 265. (pranje novca) Kaznenog zakona

– članka 279. (pranje novca) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

*f) dječji rad ili druge oblike trgovanja ljudima, na temelju*

– članka 106. (trgovanje ljudima) Kaznenog zakona

– članka 175. (trgovanje ljudima i ropstvo) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.),

ili

**2.**  je gospodarski subjekt koji nema poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja nije državljanin Republike Hrvatske pravomoćnom presudom osuđena za kaznena djela iz točke 1. podtočaka od a) do f) ovoga stavka i za odgovarajuća kaznena djela koja, prema nacionalnim propisima države poslovnog nastana gospodarskog subjekta, odnosno države čiji je osoba državljanin, obuhvaćaju razloge za isključenje iz članka 57. stavka 1. točaka od (a) do (f) Direktive 2014/24/EU.

Naručitelj obvezan je isključiti gospodarskog subjekta u bilo kojem trenutku tijekom postupka javne nabave ako utvrdi da postoje gore navedene osnove za isključenje.

Razdoblje isključenja gospodarskog subjekta kod kojeg su ostvarene osnove za isključenje iz članka 251. stavka 1. ovoga Zakona iz postupka javne nabave je pet godina od dana pravomoćnosti presude, osim ako pravomoćnom presudom nije određeno drukčije.

*Za potrebe utvrđivanja gore navedenog gospodarski subjekt u ponudi dostavlja:*

*kao preliminarni dokaz nepostojanja osnova za isključenje ispunjen obrazac* ***Europske jedinstvene dokumentacije o nabavi*** *(ESPD) Dio III. Osnove za isključenje, odjeljak A: Osnove povezane s kaznenim presudama za sve gospodarske subjekte koji predaju ponudu, odnosno za sve članove zajednice i podugovaratelje.*

Naručitelj će prije donošenja Odluke zatražiti od ponuditelja koji je podnio najpovoljniju ponudu da u primjerenom roku, ne kraćem od 5 dana, dostavi ažurirane popratne dokumente kojima dokazuje nepostojanje osnova za isključenje iz ove podtočke i to:

1. izvadak iz kaznene evidencije ili drugog odgovarajućeg registra ili, ako to nije moguće,

2. jednakovrijedni dokument nadležne sudske ili upravne vlasti u državi poslovnog nastana gospodarskog subjekta, odnosno državi čiji je osoba državljanin, kojim se dokazuje da ne postoje osnove za isključenje iz članka 251. stavka 1. Zakona o javnoj nabavi

3. ako se u državi poslovnog nastana gospodarskog subjekta, odnosno državi čiji je osoba državljanin ne izdaju dokumenti iz točaka 1. i 2. ovog stavka ili ako ne obuhvaćaju sve okolnosti iz podtočke 3.1., oni mogu biti zamijenjeni izjavom pod prisegom ili, ako izjava pod prisegom prema pravu dotične države ne postoji, izjavom davatelja s ovjerenim potpisom kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta, odnosno državi čiji je osoba državljanin.

## 3.1.2. Ispunjene obveze plaćanja dospjelih poreznih obveza i obveza za mirovinsko i zdravstveno osiguranje

Naručitelj će isključiti gospodarskog subjekta iz postupka javne nabave ako utvrdi da gospodarski subjekt nije ispunio obveze plaćanja dospjelih poreznih obveza i obveza za mirovinsko i zdravstveno osiguranje:

1. u Republici Hrvatskoj, ako gospodarski subjekt ima poslovni nastan u Republici Hrvatskoj, ili

2. u Republici Hrvatskoj ili u državi poslovnog nastana gospodarskog subjekta, ako gospodarski subjekt nema poslovni nastan u Republici Hrvatskoj.

Iznimno, Naručitelj neće isključiti gospodarskog subjekta iz postupka javne nabave ako mu sukladno posebnom propisu plaćanje obveza nije dopušteno ili mu je odobrena odgoda plaćanja.

*Za potrebe utvrđivanja gore navedenog gospodarski subjekt u ponudi dostavlja:*

*kao preliminarni dokaz nepostojanja ove osnove za isključenje ispunjen obrazac* ***Europske jedinstvene dokumentacije o nabavi*** *(ESPD) Dio III. Osnove za isključenje, odjeljak B: Osnove povezane s plaćanjem poreza ili doprinosa za socijalno osiguranje za sve gospodarske subjekte, odnosno za sve članove zajednice ponuditelja i podugovaratelje.*

Naručitelj će prije donošenja Odluke zatražiti od ponuditelja koji je podnio najpovoljniju ponudu da u primjerenom roku, ne kraćem od 5 dana, dostavi ažurirane popratne dokumente kojima dokazuje nepostojanje osnova za isključenje iz ove podtočke i to:

1. potvrdu porezne uprave ili drugog nadležnog tijela u državi poslovnog nastana gospodarskog subjekta kojom se dokazuje da ne postoje osnove za isključenje iz članka 252. stavka 1. Zakona o javnoj nabavi.
2. ako se u državi poslovnog nastana gospodarskog subjekta, odnosno državi čiji je osoba državljanin ne izdaju dokumenti iz stavka 1. ovoga članka ili ako ne obuhvaćaju sve okolnosti iz članka 252. stavka 1. Zakona, oni mogu biti zamijenjeni izjavom pod prisegom ili, ako izjava pod prisegom prema pravu dotične države ne postoji, izjavom davatelja s ovjerenim potpisom kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta, odnosno državi čiji je osoba državljanin.

**Mogućnost dokazivanja pouzdanosti**

Sukladno odredbama članka 255. ZJN, gospodarski subjekt kod kojeg su ostvarene osnove za isključenje iz točke 3.1.1. i 3.1.2. ove dokumentacije može Naručitelju dostaviti dokaze o mjerama koje je poduzeo kako bi dokazao svoju pouzdanost bez obzira na postojanje relevantne osnove za isključenje. *Takav gospodarski subjekt obvezan je u ESPD obrascu****,*** *Dio III. Osnove za isključenje, Odjeljak A: Osnove povezane s kaznenim presudama, opisati poduzete mjere vezano uz „samokorigiranje“.*

**Poduzimanje mjera gospodarski subjekt dokazuje:**

1. plaćanjem naknade štete ili poduzimanjem drugih odgovarajućih mjera u cilju plaćanja naknade štete prouzročene kaznenim djelom ili propustom

2. aktivnom suradnjom s nadležnim istražnim tijelima radi potpunog razjašnjenja činjenica i okolnosti u vezi s kaznenim djelom ili propustom

3. odgovarajućim tehničkim, organizacijskim i kadrovskim mjerama radi sprječavanja daljnjih kaznenih djela ili propusta.

U cilju dokazivanja gore navedenih poduzetih mjera, gospodarski subjekt u ponudi dostavlja dokaze o mjerama koje je poduzeo. Mjere koje je poduzeo gospodarski subjekt, ocjenjuju se uzimajući u obzir težinu i posebne okolnosti kaznenog djela ili propusta i dostavljene dokaze ponuditelja.

Naručitelj neće isključiti gospodarskog subjekta iz postupka javne nabave ako je ocijenjeno da su poduzete mjere primjerene.

Gospodarski subjekt kojem je pravomoćnom presudom određena zabrana sudjelovanja u postupcima javne nabave na određeno vrijeme nema pravo korištenja mogućnosti dostavljanja dokaza o mjerama koje je poduzeo kako bi dokazao svoju pouzdanost bez obzira na postojanje relevantne osnove za isključenje, sve do isteka roka zabrane u državi u kojoj je presuda na snazi.

Razdoblje isključenja gospodarskog subjekta kod kojeg su ostvarene osnove za isključenje iz točke 3.1.1. i 3.1.2. ove Dokumentacije je pet godina od dana pravomoćnosti presude, osim ako pravomoćnom presudom nije utvrđeno drukčije.

## 

## 4. KRITERIJI ZA ODABIR GOSPODARSKOG SUBJEKTA (UVJETI SPOSOBNOSTI)

## Sposobnost za obavljanje profesionalne djelatnosti

**4.1.1.** Gospodarski subjekt **mora** dokazati svoj upis u sudski, obrtni, strukovni ili drugi odgovarajući registar u državi njegova poslovnog nastana.

*Za potrebe utvrđivanja gore navedenog gospodarski subjekt u ponudi dostavlja:*

*kao preliminarni dokaz sposobnosti ispunjen obrazac* ***Europske jedinstvene dokumentacije o nabavi*** *(ESPD) Dio IV. Kriteriji za odabir gospodarskog subjekta, odjeljak A: Sposobnost za obavljanje profesionalne djelatnosti.*

Profesionalna sposobnost gospodarskog subjekta ne može se dokazati oslanjajući se na sposobnost drugog gospodarskog subjekta pa ni podugovaratelja.

Naručitelj će prije donošenja Odluke zatražiti od ponuditelja koji je podnio najpovoljniju ponudu da u primjerenom roku, ne kraćem od 5 dana, dostavi ažurirane popratne dokumente kojima dokazuje postojanje sposobnosti iz ove podtočke i to:

1. izvadak iz sudskog, obrtnog, strukovnog ili drugog odgovarajućeg registra koji se vodi u državi članici njegova poslovnog nastana.

U slučaju **zajednice gospodarskih subjekata**, **svi članovi** zajednice gospodarskih subjekata **obvezni su pojedinačno dokazati** postojanje sposobnosti sukladno točki 4.1.1. ove Dokumentacije o nabavi. Sposobnost iz točke 4.1.1. potrebno je dokazati i za **svakog podugovaratelja**.

## 4.2. Tehnička i stručna sposobnost

**4.2.1.** Popis glavnih isporuka robe izvršenih u godini u kojoj je započeo postupak javne nabave i tijekom tri godine koje prethode toj godini.

Ponuditelj mora dokazati da je u navedenom periodu izvršio isporuku iste ili slične robe (isporuka električne energije) minimalne vrijednosti od 2.200.000,00 kuna (bez PDV-a) (vrijednost se dokazuje kumulativno s najviše pet ugovora).

*Za potrebe utvrđivanja gore navedenog, gospodarski subjekt u ponudi dostavlja:*

*kao preliminarni dokaz sposobnosti ispunjen obrazac* ***Europske jedinstvene dokumentacije o nabavi*** *(ESPD) Dio IV. Kriteriji za odabir gospodarskog subjekta, odjeljak C: Tehnička i stručna sposobnost točka 1b. i točka 10) ako je primjenjivo i to za gospodarskog subjekta/e koji dokazuju ovaj uvjet.*

Naručitelj će prije donošenja Odluke zatražiti od ponuditelja koji je podnio najpovoljniju ponudu da u primjerenom roku, ne kraćem od 5 dana, dostavi ažurirane popratne dokumente kojima dokazuje postojanje sposobnosti iz ove podtočke i to:

1. popisom glavnih isporuka robe sličnih predmetu nabave izvršenih u godini u kojoj je započeo postupak javne nabave i tijekom tri godine koje prethode toj godini.

Popis sadržava vrijednost robe, datum te naziv druge ugovorne strane.

## 4.3. Oslanjanje na sposobnost drugih gospodarskih subjekata

Za dokazivanje sposobnosti iz točke 4.2. ove dokumentacije, gospodarski subjekt/zajednica gospodarskih subjekata može se osloniti na sposobnost drugih subjekata pod uvjetima određenim ovom dokumentacijom.

Ako se gospodarski subjekt oslanja na sposobnost drugih subjekata, mora dokazati naručitelju da će imati na raspolaganju potrebne resurse za izvršenje ugovora, primjerice prihvaćanjem obveze drugih subjekata da će te resurse staviti na raspolaganje gospodarskom subjektu.

Naručitelj je obvezan provjeriti ispunjavaju li drugi subjekti na čiju se sposobnost gospodarski subjekt oslanja relevantne kriterije za odabir gospodarskog subjekta te postoje li osnove za njihovo isključenje.

Naručitelj će od gospodarskog subjekta zahtijevati da u primjerenom roku, ne kraćem od 5 dana, zamijeni subjekt na čiju se sposobnost oslonio radi dokazivanja kriterija za odabir ako utvrdi da kod tog subjekta postoje osnove za isključenje ili da ne udovoljava relevantnim kriterijima za odabir gospodarskog subjekta (uvjeti sposobnosti).

## 5. EUROPSKA JEDINSTVENA DOKUMENTACIJA O NABAVI (ESPD)

Europska jedinstvena dokumentacija o nabavi (ESPD) je ažurirana formalna izjava gospodarskog subjekta koja služi kao **preliminarni dokaz** umjesto potvrda koje izdaju tijela javne vlasti ili treće strane, a kojima se potvrđuje da taj gospodarski subjekt:

1. nije u jednoj od situacija zbog koje se gospodarski subjekt isključuje ili može isključiti iz postupka javne nabave (osnove za isključenje)

2. ispunjava tražene kriterije za odabir gospodarskog subjekta (uvjeti sposobnosti).

Europska jedinstvena dokumentacija o nabavi u elektroničkom obliku sastavni je dio ove Dokumentacije o nabavi.

Gospodarski subjekt koji samostalno podnosi ponudu, u istoj dostavlja ispunjen ESPD obrazac.

Ako se gospodarski subjekt oslanja na sposobnost drugih gospodarskih subjekata, obvezan je u ponudi dostaviti ispunjen ESPD obrazac za sebe i zaseban ispunjen ESPD obrazac za svakog pojedinog gospodarskog subjekta na čiju se sposobnost oslanja (ESPD obrazac, Dio II - odjeljak C).

Gospodarski subjekt koji namjerava dati bilo koji dio ugovora u podugovor trećim osobama, u ponudi dostavlja ispunjen ESPD obrazac za sebe i zaseban za podugovaratelja na čiju se sposobnost ne oslanja (ESPD obrazac, Dio II – odjeljak D).

Zajednica gospodarskih subjekata u ponudi dostavlja zaseban ispunjen ESPD obrazac za svakog člana zajednice.

U Europskoj jedinstvenoj dokumentaciji o nabavi navode se izdavatelji popratnih dokumenata te ona sadržava izjavu da će gospodarski subjekt moći, na zahtjev i bez odgode, Naručitelju dostaviti te dokumente.

Ako Naručitelj može dobiti popratne dokumente izravno, pristupanjem bazi podataka, gospodarski subjekt u Europskoj jedinstvenoj dokumentaciji o nabavi navodi podatke koji su potrebni u tu svrhu, npr. internetska adresa baze podataka, svi identifikacijski podaci i izjava o pristanku, ako je potrebno.

Naručitelj može u bilo kojem trenutku tijekom postupka javne nabave, ako je to potrebno za pravilno provođenje postupka, provjeriti informacije navedene u Europskoj jedinstvenoj dokumentaciji o nabavi kod nadležnog tijela za vođenje službene evidencije o tim podacima (npr. kaznena evidencija) sukladno posebnom propisu i zatražiti izdavanje potvrde o tome, uvidom u popratne dokumente ili dokaze koje već posjeduje, ili izravnim pristupom elektroničkim sredstvima komunikacije besplatnoj nacionalnoj bazi podataka na hrvatskom jeziku.

Ako se ne može obaviti provjera ili ishoditi potvrda sukladno prethodnom stavku, Naručitelj može zahtijevati od gospodarskog subjekta da u primjerenom roku, ne kraćem od pet dana, dostavi sve ili dio popratnih dokumenata ili dokaza.

ESPD obrazac se dostavlja s popunjenim podatcima sukladno uputama danim u ESPD-u i ovoj Dokumentaciji o nabavi, skeniran i uvezan u sklopu elektronički dostavljene ponude.

## 

## 5.1. Provjera istinitosti podataka

U skladu s člankom 263. stavkom 1. Zakona javni naručitelj može prije donošenja odluke od ponuditelja koji je podnio ekonomski najpovoljniju ponudu zatražiti da u primjerenom roku, ne kraćem od pet dana, dostavi ažurirane popratne dokumente kojima dokazuje da ne postoje osnove za isključenje iz točke 3. ove dokumentacije i da ispunjava tražene kriterije za odabir gospodarskog subjekta iz točke 4. ove dokumentacije.

Ažurirani popratni dokument je svaki dokument u kojem su sadržani podaci važeći, odgovaraju stvarnom činjeničnom stanju u trenutku dostave naručitelju te dokazuju ono što je gospodarski subjekt naveo u ESPD-u.

U slučaju postojanja sumnje u istinitost podataka dostavljenih od strane gospodarskog subjekta sukladno točkama 3. (osnove za isključenje) i 4. (uvjeti sposobnosti) ove Dokumentacije o nabavi, Naručitelj može dostavljene podatke provjeriti kod izdavatelja dokumenta, nadležnog tijela ili treće strane koja ima saznanja o relevantnim činjenicama, osim u slučaju ako je gospodarski subjekt upisan u službeni popis odobrenih gospodarskih subjekata sukladno članku 279. Zakona o javnoj nabavi.

# 6. PODACI O PONUDI

**6.1. Sadržaj ponude**

Ponuda mora sadržavati najmanje:

* Ponudbeni list kreiran od strane Elektroničkog oglasnika javne nabave
* Popunjeni Troškovnik;
* Ostali dokumenti traženi Dokumentacijom.

**6.2. Način izrade ponude**

Pri izradi ponude Ponuditelj se mora pridržavati zahtjeva i uvjeta iz Dokumentacije te ne smije ni na koji način mijenjati i nadopunjavati tekst Dokumentacije.

Ponuda se izrađuje na hrvatskom jeziku i latiničnom pismom.

Cijena ponude piše se brojkama u apsolutnom iznosu i izražava se u kunama (HRK).

Ponuda se izrađuje na način da čini cjelinu, a ako zbog opsega ili drugih objektivnih okolnosti ponuda ne može biti izrađena na način da čini cjelinu, izrađuje se u dva ili više dijelova.

Procesom predaje ponude smatra se prilaganje (upload/učitavanje) popunjenog ESPD obrasca i troškovnika. Sve priložene dokumente EOJN RH uvezuje u cjelovitu ponudu, pod nazivom „Uvez ponude“.

Ponuda se nakon prilaganja automatski kriptira te do podataka iz predane elektroničke ponude nije moguće doći prije isteka roka za dostavu ponuda, odnosno, javnog otvaranja ponuda.

Nakon isteka roka za dostavu ponuda, ponuda se ne smije mijenjati.

Ponuda obvezuje ponuditelja do isteka roka valjanosti ponude, a na zahtjev javnog naručitelja ponuditelj može produžiti rok valjanosti svoje ponude.

## 6.3. Izmjena i/ili dopuna ponude i odustajanje od ponude

Ponuditelj može u roku za dostavu ponuda izmijeniti svoju ponudu ili od nje odustati.

Ako ponuditelj tijekom roka za dostavu ponuda mijenja ponudu, smatra se da je ponuda dostavljena u trenutku dostave posljednje izmjene ponude.

Nakon isteka roka za dostavu ponuda, ponuda ili konačna ponuda se ne smije mijenjati.

## 6.4. Tajnost dokumentacije gospodarskih subjekata

Dio ponude koji gospodarski subjekt na temelju zakona, drugog propisa ili općeg akta želi označiti tajnom (uključujući tehničke ili trgovinske tajne te povjerljive značajke ponuda) mora se prilikom pripreme ponude označiti tajnom i u sustavu EOJN RH-a priložiti kao zaseban dokument, odvojeno od dijelova koji se ne smatraju tajnim. Gospodarski subjekt dužan je, temeljem članka 52. Stavka 2. Zakona o javnoj nabavi, u uvodnom dijelu dokumenta kojeg označi tajnom, navesti pravnu osnovu na temelju koje su ti podaci označeni tajnima.

Sukladno članku 52. Stavak 3. Zakona o javnoj nabavi, gospodarski subjekti ne smiju u postupcima javne nabave označiti tajnom:

* cijenu ponude,
* troškovnik,
* podatke u vezi s kriterijima za odabir ponude,
* javne isprave,
* izvatke iz javnih registara te
* druge podatke koji se prema posebnom zakonu ili podazkonskom propisu moraju javno objaviti ili se ne smiju označiti tajnom.

Naručitelj ne smije otkriti podatke dobivene od gospodarskih subjekata koje su oni na temelju zakona, drugog propisa ili općeg akta označili tajnom, uključujući tehničke ili trgovinske tajne te povjerljive značajke ponuda i zahtjeva za sudjelovanje.

Naručitelj smije otkriti podatke iz članka 52. Stavka 3. Zakona o javnoj nabavi dobivene od gospodarskih subjekata koje su oni označili tajnom.

Sukladno ovoj Dokumentaciji o nabavi za dokaze sposobnosti ponuditelja, svi zahtijevani dokumenti su javnog karaktera i nema potrebe za označavanjem istih poslovnom tajnom.

## 6.5. Način dostave ponude

**6.5.1. Elektronička dostava ponude**

Sukladno članku 280. stavak 5. Zakona o javnoj nabavi ponuda se dostavlja elektroničkim sredstvima komunikacije putem EOJNRH.

Naručitelj nije odgovoran za bilo kakav neispravan rad ili zastoj u radu EOJN-a, tehničku nemogućnost zainteresiranog gospodarskog subjekta da dostavi ponudu u elektroničkom obliku putem EOJNRH u roku propisanom Dokumentacijom o nabavi ili bilo koje druge nepravilnosti koje mogu biti povezane s elektroničkom dostavom ponude.

Ako tijekom razdoblja od četiri sata prije isteka roka za dostavu zbog tehničkih ili drugih razloga na strani EOJNRH isti nije dostupan, rok za dostavu ne teče dok traje nedostupnost, odnosno dok Naručitelj produlji rok za dostavu. U navedenom slučaju Naručitelj će sukladno članku 240. Zakona o javnoj nabavi produljiti rok za dostavu za najmanje četiri dana od dana slanja ispravka poziva na nadmetanje.

U slučaju zaustavljanja postupka javne nabave radi izjavljene žalbe na dokumentaciju o nabavi ili na njezinu izmjenu te u slučaju poništenja postupka javne nabave prije isteka roka za dostavu ponuda, EOJN RH trajno onemogućava pristup ponudama koje su dostavljene elektroničkim sredstvima komunikacije dok je postupak javne nabave zaustavljen, a Naručitelj vraća gospodarskim subjektima neotvorene ponude ili njihove dijelove te druge dokumente ili predmete koji su dostavljeni sredstvima komunikacije koja nisu elektronička.

EOJN RH pohranjuje cjelokupnu dokumentaciju o svakom postupku javne nabave, koja je objavljena ili dostavljena elektroničkim sredstvima komunikacije kroz sustav, na način koji omogućava očuvanje integriteta podataka.

Detaljne upute o elektroničkoj dostavi ponuda dostupne su na stranicama Elektroničkog oglasnika javne nabave, na adresi: <https://eojn.nn.hr/Oglasnik/>.

Ponuda dostavljena elektroničkim sredstvima komunikacije putem EOJN RH obvezuje ponuditelja u roku valjanosti ponude neovisno o tome je li potpisana ili nije te naručitelj ne smije odbiti takvu ponudu samo zbog tog razloga.

## 6.5.2. Dostava dijela / dijelova ponude u zatvorenoj omotnici

- Nije primjenjivo.

## 6.6. Način određivanja cijene ponude

Cijena ponude izražava se za cjelokupan predmet nabave, piše se u brojkama u apsolutnom iznosu i mora biti izražena u kunama.

Cijena obuhvaća sve troškove i popuste.

Cijena ponude je promjenjiva za vrijeme trajanja ugovora sukladno zakonskim i podzakonskim aktima koji uređuju odnose na tržištu električne energije, a posebice odnos opskrbljivača i povlaštenih kupaca (Zakon o tržištu električne energije, Zakon o energiji, opći uvjeti za opskrbu električnom energijom i dr.).

Osnovne cijene električne energije mogu se mijenjati ukoliko dođe do povećanja godišnjeg indeksa potrošačkih cijena kojeg utvrđuje Državni zavod za statistiku za svaku kalendarsku godinu i objavljuje na svojoj službenoj Internet stranici: [www.dzs.hr](http://www.dzs.hr/).

Iznos promijenjene cijene obračunskih elemenata jednak je umnošku ugovorene cijene obračunskih elemenata sa vrijednosti godišnjeg indeksa potrošačkih cijena u odnosu na prethodnu godinu, kojeg Državni zavod za statistiku objavi do kraja siječnja za godinu u kojoj se obavlja promjena cijena obračunskih elemenata, za prethodnu godinu, podijeljen sa brojem 100.

*Izmjena cijene je moguća samo uz prethodnu pisanu obavijest o izmjeni cijene koja sadrži razloge i obrazloženja za izmjenu jedinične cijene.*

**6.7. Valuta ponude**

Cijena ponude iskazuje se u hrvatskim kunama (HRK).

**6.8. Dopustivost varijanti ponude**

Varijante ponude nisu dopuštene.

## 6.9. Kriterij za odabir ponude

### Kriterij za odabir ponude je ekonomski najpovoljnija ponuda.

### Kriteriji za odabir ekonomski najpovoljnije ponude i njihov relativan značaj:

### - cijena ponude 90%

### - električna energija iz obnovljivih izvora energije 10%

### U postupku ocjena pojedine ponude primjenjivat će se relativni model ocjene ponuda.

### 

|  |  |  |  |
| --- | --- | --- | --- |
| **Redni**  **broj** | **KRITERIJI ZA ODABIR** | **POSTOTAK** | **MAKSIMALAN BROJ BODOVA** |
| 1. | Cijena | 90% | 90 |
| 2. | Električna energija iz obnovljivih izvora energije | 10% | 10 |
|  | **UKUPNO - MAKSIMALAN BROJ BODOVA** |  | 100 |

Formula:

T = C + Z

T = ukupan broj bodova

C = broj bodova koji je ponuda dobila za ponuđenu cijenu

Z = broj bodova za kriterij električna energija iz obnovljivih izvora

Najpovoljnija je ona ponuda čiji je ukupni broj bodova najveći, odnosno najbliže 100.

**CJENOVNI KRITERIJ**

**1. Cijena (C)**

Broj bodova koje će ponuda dobiti za kriterij 1. određuje se primjenom dolje navedene formule. Za ovaj kriterij ponuditelj može dobiti najviše 90 bodova. Ponuda, koja u usporedbi s ostalim ponudama nudi najnižu ukupnu cijenu bez PDV-a, s uključenim naknadama za obnovljive izvore i visokoučinkovitu kogeneraciju i trošarine za neposlovnu uporabu električne energije, dobiva najviše bodova. Naručitelj će ponude bodovati do 90 bodova, i to tako, da će najjeftinija ponuda dobiti najveći broj bodova, a svaki sljedeći u odnosu na prethodnu razmjerno manji broj bodova, prema jednadžbi:

**C = Cmin/CP x 90**

C – broj bodova koji je ponuda dobila za ponuđenu cijenu (zaokruženo na dva decimalna mjesta)

Cmin – najniža cijena ponuđena u postupku javne nabave

CP – cijena ponude koja je predmet ocjene

90 – maksimalni broj bodova

**NECJENOVNI KRITERIJ**

**2. Električna energija iz obnovljivih izvora energije (Z)**

Kao kriterij primjenjuje se visina ponuđene količine obnovljivih izvora u postocima (%). Udio električne energije dobivene iz obnovljivih izvora mora minimalno iznositi 50%. Ponuda koja u usporedbi s ostalim ponudama nudi najviši udio obnovljivih izvora, dobiva najviše bodova (uzima se u obzir postotak električne energije ponuđen iz obnovljivih izvora).

Ponuđena električna energija koja sadrži najviši udio električne energije dobivene iz obnovljivih izvora, dobiva najveći broj bodova, a ostale se ponude izračunavaju prema formuli:

**10**

**Z = --------------------------- x (Zy – Z50)**

**Zmax – Z50**

Z = broj bodova za kriterij električna energija iz obnovljivih izvora

10 = težinski udio

Zy = ponuđeni % udjela obnovljivih izvora energije ponude za koju se računaju bodovi

Z50 = obveznih minimalnih 50% udjela obnovljivih izvora energije

Zmax = % iz ponude s najvišim udjelom obnovljivih izvora energije

Radi dokazivanja ispunjavanja ovog kriterija ponuditelj u ponudi dostavlja „Obrazac za iskazivanje udjela električne energije iz obnovljivih izvora“ (Prilog 8.1. Dokumentacije o nabavi).

Ukoliko ponuditelj u ponudi ne dostavi popunjeni Prilog 8.1. smatrat će se da ponuditelj nudi udio električne energije dobivene iz obnovljivih izvora minimalno 50%.

### Ukoliko dvije ili više valjanih ponuda budu jednako rangirane prema kriteriju za odabir ponude naručitelj će odabrati ponudu koja je zaprimljena ranije.

### Bodovi će se izračunavati na dvije decimale. Ukupan broj bodova za svaku ponudu naručitelj će izračunati zbrajanjem bodova koje je ista ostvarila po pojedinim kriterijima ekonomski najpovoljnije ponude.

*Određivanje najpovoljnijeg ponuditelja prema navedenim kriterijima za odabir ekonomski najpovoljnije ponude*

Nakon što naručitelj za svakog ponuditelja utvrdi bodovnu vrijednost prema pojedinim kriterijima, zbrojit će se bodovi dodijeljeni mu po svakom od kriterija kako bi se dobio ukupan broj bodova za pojedinog ponuditelja. Najpovoljniji je onaj ponuditelj koji će ostvariti ukupni najveći broj bodova prema svim navedenim kriterijima.

**6.10. Jezik i pismo na kojem se izrađuje ponuda**

Ponuda se zajedno s pripadajućom dokumentacijom izrađuje na hrvatskom jeziku i latiničnom pismu. Svi dijelovi ponude koji izvorno nisu na hrvatskom jeziku moraju biti prevedeni na hrvatski jezik. Uz ovjereni prijevod uvezuje se i preslika ili original izvornog teksta. Prijevod na hrvatski jezik mora izraditi stalni sudski tumač za odnosni strani jezik sukladno Pravilniku o stalnim sudskim tumačima.

## 6.11. Rok valjanosti ponude

Rok valjanosti ponude je najmanje 90 dana od isteka roka za dostavu ponuda.

Ako tijekom postupka javne nabave istekne rok valjanosti ponude Naručitelj će prije odabira zatražiti produženje roka valjanosti ponude od ponuditelja koji je podnio ekonomski najpovoljniju ponudu, u pisanoj formi, a u primjerenom roku sukladno članku 216. Zakona o javnoj nabavi. Ponuditelj produženje valjanosti ponude mora potvrditi također u pisanoj formi.

# 7. OSTALE ODREDBE

## 7.1. Odredbe koje se odnose na zajednicu gospodarskih subjekata

Zajednica gospodarskih subjekata je udruženje više gospodarskih subjekata koje je pravodobno dostavilo zajedničku ponudu, bez obzira na pravnu prirodu njihova međusobnog odnosa.

Ponuda zajednice gospodarskih subjekata mora sadržavati podatke o svakom članu zajednice na način kako je to određeno obrascem EOJNRH. Zajednica gospodarskih subjekata obvezna je naznačiti člana zajednice gospodarskih subjekata koji je ovlašten za komunikaciju s Naručiteljem.

U zajedničkoj ponudi mora biti navedeno koji će dio ugovora o javnoj nabavi (**predmet, količina, vrijednost i postotni dio**) izvršavati pojedini član zajednice gospodarskih subjekata.

Naručitelj neposredno plaća svakom članu zajednice gospodarskih subjekata za onaj dio ugovora o javnoj nabavi koji je on izvršio, ako zajednica gospodarskih subjekata ne odredi drukčije.

Odgovornost gospodarskog subjekta iz zajednice gospodarskih subjekata je solidarna, sukladno odredbama članka 276. Zakona o javnoj nabavi i ove Dokumentacije o nabavi.

Naručitelj ne zahtijeva da zajednica gospodarskih subjekata ima određeni pravni oblik u trenutku dostave ponude.

## 7.2. Odredbe koje se odnose na podugovaratelje

Gospodarski subjekt koji namjerava dati dio ugovora o javnoj nabavi u podugovor obvezan je u ponudi:

* navesti koji dio ugovora namjerava dati u podugovor (predmet ili količina, vrijednost ili postotni udio),
* navesti podatke o podugovarateljima (naziv ili tvrtka, sjedište, OIB ili nacionalni identifikacijski broj, broj računa, zakonski zastupnici podugovratelja),
* dostaviti ESPD obrazac za podugovaratelja.

Navedeni podaci o podugovoratelju/ima će biti obvezni sastojci ugovora o javnoj nabavi.

Sudjelovanje podugovaratelja ne utječe na odgovornost ugovaratelja za izvršenje ugovora o javnoj nabavi.

Ako se dio ugovora o javnoj nabavi daje u podugovor, tada za dio ugovora koji je isti izvršio, Naručitelj neposredno plaća podugovaratelju (osim ako ugovaratelj dokaže da su obveze prema podugovaratelju za taj dio ugovora već podmirene). Ugovaratelj mora svom računu ili situaciji priložiti račune ili situacije svojih podugovaratelja koje je prethodno potvrdio.

Ugovaratelj može tijekom izvršenja ugovora o javnoj nabavi od Naručitelja zahtijevati:

* promjenu podugovaratelja za onaj dio ugovora o javnoj nabavi koji je prethodno dao u podugovor,
* uvođenje jednog ili više novih podugovaratelja čiji ukupni udio ne smije prijeći 30% vrijednosti ugovora o javnoj nabavi bez poreza na dodanu vrijednost, neovisno o tome je li prethodno dao dio ugovora o javnoj nabavi u podugovor ili ne,
* preuzimanje izvršenja dijela ugovora o javnoj nabavi koji je prethodno dao u podugovor.

Uz zahtjev, ugovaratelj Naručitelju dostavlja podatke i dokumente iz prvog stavka ovog poglavlja Dokumentacije o nabavi za novog podugovaratelja.

Naručitelj neće odobriti zahtjev ugovaratelja:

* u slučaju promjene podugovaratelja ili uvođenja jednog ili više novih podugovaratelja, ako se ugovaratelj u postupku javne nabave radi dokazivanja ispunjenja kriterija za odabir gospodarskog subjekta oslonio na sposobnost podugovaratelja kojeg sada mijenja, a novi podugovaratelj ne ispunjava iste uvjete, ili postoje osnove za isključenje
* u slučaju preuzimanja izvršenja dijela ugovora o javnoj nabavi, ako se ugovaratelj u postupku javne nabave radi dokazivanja ispunjenja kriterija za odabir gospodarskog subjekta oslonio na sposobnost podugovaratelja za izvršenje tog dijela, a ugovaratelj samostalno ne posjeduje takvu sposobnost, ili ako je taj dio ugovora već izvršen.

## 7.3.Vrsta, sredstvo i uvjeti jamstva

## 7.3.1. Jamstvo za uredno ispunjenje ugovora

Odabrani ponuditelj obvezan je prilikom sklapanja obvezujućeg ugovora dostaviti naručitelju jamstvo za uredno ispunjenje ugovora.

Sredstvo jamstva za uredno ispunjenje ugovora je zadužnica popunjena sukladno Pravilniku o obliku i sadržaju zadužnice („Narodne novine“ br. 115/12., 82/17.) u visini 10% od vrijednosti ugovora (bez PDV-a) predmeta nabave.

Odabrani ponuditelj obvezan je zadužnicu dostaviti u izvorniku, u roku od 10 dana od dana potpisa ugovora, na adresu naručitelja: NEUROPSIHIJATRIJSKA BOLNICA DR. IVAN BARBOT POPOVAČA, Jelengradska 1, 44317 Popovača.

Jamstvo za uredno ispunjenje ugovora naručitelj može naplatiti u slučaju neurednog ispunjenja ugovora.

U skladu s člankom 214. stavkom 4. Zakona, umjesto zadužnice, ponuditelj može dati novčani polog u traženom iznosu.

Ako jamstvo za uredno ispunjenje ugovora ne bude naplaćeno, naručitelj će ga nakon izvršenja ugovora vratiti odabranom ponuditelju na njegov zahtjev.

**7.4. Rok za dostavu ponude**

Rok za dostavu ponude je --. --. 2022. godine do --,00 sati.

## 7.5. Otvaranje ponuda

Javno otvaranje ponuda održat će se --. --.2022. godine u --,00 sati, u prostorijama Naručitelja, Jelengradska 1, 44317 Popovača, zgrada uprave

U slučaju kada naručitelj dobije informaciju da je pristigla elektronički dostavljena ponuda, a funkcija javnog otvaranja elektronički dostavljenih ponuda je nedostupna iz bilo kojeg razloga, proces javnog otvaranja ponuda započinje kada se za to stvore uvjeti.

Javnom otvaranju ponuda smiju prisustvovati ovlašteni predstavnici Ponuditelja i druge osobe.

Sukladno članku 282. stavak 8. Zakona o javnoj nabavi, pravo aktivnog sudjelovanja na javnom otvaranju ponuda imaju samo članovi stručnog povjerenstva za javnu nabavu i ovlašteni predstavnici Ponuditelja.

Ovlašteni predstavnici ponuditelja moraju svoje pisano ovlaštenje predati članovima stručnog povjerenstva neposredno prije javnog otvaranja ponuda. Ovlaštenje mora biti potpisano od strane ovlaštene osobe ponuditelja, a ukoliko je ovlaštena osoba na otvaranju ponuda, dužna je umjesto ovlaštenja donijeti kopiju rješenja o registraciji / obrtnicu i kopiju identifikacijskog dokumenta te iste predati prisutnim članovima stručnog povjerenstva.

Zapisnik o otvaranju ponuda Naručitelj će odmah uručiti svim ovlaštenim predstavnicima Ponuditelja nazočnima na javnom otvaranju, a ostalim Ponuditeljima zapisnik se dostavlja na njihov pisani zahtjev, osim ako je zapisnik javno objavljen.

**7.6. Uvjeti i zahtjevi koji moraju biti ispunjeni sukladno posebnim propisima ili stručnim**

**pravilima:**

**7.6.1.**

Odabrani ponuditelj bit će dužan nakon trajanja ugovora, sukladno Uredbi o uspostavi sustava jamstva podrijetla električne energije („Narodne novine“ br. 84/13, 20/14, 108/15 i 55/19), naručitelju dostaviti potvrdu iz

Registra jamstava podrijetla električne energije hrvatske domene (koji se vodi pri Hrvatskom operatoru tržišta energije d.o.o.- HROTE), a iz koje je razvidno da je predmetna električna energija isporučena naručitelju u udjelu navedenom u Prilogu 8.1., odnosno u udjelu minimalno 50% ukoliko ponuditelj ne dostavi ispunjen Prilog 8.1.

Odabrani ponuditelj dužan je naručitelju dokazati podrijetlo električne energije u skladu s Metodologijom utvrđivanja podrijetla električne energije („Narodne novine“ br. 133/14) te osigurati da struktura prodane električne energije, po pojedinim izvorima energije, tehnologijama ili značajkama, odgovara strukturi koju je odabrani ponuditelj zajamčio

kroz tarifni model sa zajamčenom strukturom ili ugovorom sa zajamčenom strukturom sukladno članku 11. Metodologije. U tu svrhu, odabrani ponuditelj bit će dužan jednom godišnje, u razdoblju od 1. srpnja do 31. srpnja tekuće godine, naručitelju bez naknade dostaviti izvješće za prethodnu godinu, iz kojeg se može utvrditi je li struktura električne energije, koja je prodana tijekom prethodne godine, odgovara ugovorenoj strukturi električne energije, sukladno članku 26. stavku 1. Metodologije.

### 7.6.2.

Gospodarski subjekt za obavljanje energetske djelatnosti opskrbe električnom energijom u Republici Hrvatskoj mora posjedovati važeću dozvolu za obavljanje energetske djelatnosti: opskrba električnom energijom izdanu od Hrvatske energetske regulatorne agencije (HERA) sukladno Zakonu o energiji (NN 120/12, 14/14, 95/15, 102/15).

Odabrani ponuditelj dužan je na pisani zahtjev naručitelja, a prije donošenja odluke o odabiru, u roku koji ne može biti kraći od pet (5) dana, dostaviti:

**-Dozvolu Hrvatske regulatorne agencije (HERA) za obavljanje djelatnosti opskrbe električnom** **energijom**, sukladno članku 16. stavku 1. i stavku 2. Zakona o energiji (NN 120/12,14/14,95/15,102/15 i 68/18).

Ako gospodarski subjekt u državi njegova sjedišta ne mora posjedovati određeno ovlaštenje kako bi mogao izvršiti ugovor ili dio ugovora, dostavlja izjavu da za izvršenje ugovora koji je predmet nabave u državi njegova sjedišta ne mora posjedovati određeno ovlaštenje.

Ukoliko uvjeti nisu ispunjeni tijekom isporuke robe koja je predmet nabave odnosno u slučaju da tijekom trajanja ugovora navedena dozvola istekne, isti je dužan u roku ne dužem od deset (10) dana od isteka dostaviti novu dozvolu, u protivnom, naručitelj će raskinuti ugovor o javnoj nabavi i naplatiti jamstvo za uredno ispunjenje ugovora.

## 7.7. Dodatne informacije i objašnjenja, te izmjena dokumentacije o nabavi

Tijekom roka za dostavu ponuda gospodarski subjekt može zahtijevati dodatne informacije, objašnjenja ili izmjene u vezi s Dokumentacijom o nabavi.

Gospodarski subjekti pitanja, odnosno zahtjeve za pojašnjenjem dokumentacije o nabavi, mogu postavljati putem sustava EOJN RH-a modul Pitanja/Pojašnjenja dokumentacije za nadmetanje. Detaljne upute dostupne su na stranicama Oglasnika, na adresi: <https://eojn.nn.hr>

Zahtjev je pravodoban ako je dostavljen Naručitelju najkasnije tijekom osmog dana prije roka određenog za dostavu ponuda.

Pod uvjetom da je zahtjev dostavljen pravodobno, Naručitelj obvezan je odgovor, dodatne informacije i objašnjenja bez odgode, a najkasnije tijekom šestog dana prije roka određenog za dostavu ponuda staviti na raspolaganje na isti način i na istim internetskim stranicama kao i osnovnu dokumentaciju bez navođenja podataka o podnositelju zahtjeva.

Naručitelj će produžiti rok za dostavu ponuda u sljedećim slučajevima:

1. ako dodatne informacije, objašnjenja ili izmjene u vezi s dokumentacijom o nabavi, iako pravodobno zatražene od strane gospodarskog subjekta, nisu stavljene na raspolaganje najkasnije tijekom šestog dana prije roka određenog za dostavu,
2. ako je dokumentacija o nabavi značajno izmijenjena
3. ako EOJN RH nije bio dostupan u slučaju opisanom u točki 6.5.1. ove dokumentacije.

U slučajevima pod točkama 1. i 2., naručitelj će produžiti rok za dostavu razmjerno važnosti dodatne informacije, objašnjenja ili izmjene, a najmanje za deset dana od dana slanja ispravka poziva na nadmetanje.

U slučaju pod točkom 3. Naručitelj će produžiti rok za dostavu za najmanje četiri dana od dana slanja ispravka poziva na nadmetanje.

Naručitelj nije obvezan produljiti rok za dostavu ako dodatne informacije, objašnjenja ili izmjene nisu bile pravodobno zatražene ili ako je njihova važnost zanemariva za pripremu i dostavu prilagođenih ponuda.

## 7.8. Rok za donošenje odluke o odabiru

Naručitelj na temelju utvrđenih činjenica i okolnosti u postupku javne nabave donosi odluku o odabiru odnosno, ako postoje razlozi za poništenje postupka javne nabave iz članka 298. Zakona o javnoj nabavi, odluku o poništenju.

Odluku o odabiru ili odluku o poništenju postupka javne nabave s preslikom zapisnika o pregledu i ocjeni, Naručitelj će dostaviti sudionicima putem EOJN RH.

Rok za donošenje odluke o odabiru ili odluke o poništenju postupka javne nabave iznosi 30 dana od isteka roka za dostavu ponude.

## 7.9. Rok, način i uvjeti plaćanja

Naručitelj će izvršenu isporuku platiti u roku od **60 (šezdeset) dana** od dana zaprimanja računa.

Ponuditelj/opskrbljivač se obvezuje ispostaviti račun za prethodni mjesec u roku od 15. dana od dana obračuna, u skladu s ugovorenim jediničnim cijenama.

Ponuditelj/Opskrbljivač se obvezuje izdati jedan račun za sva obračunska mjerna mjesta sa specifikacijom potrošnje po obračunskim mjernim mjestima.

Račun mora biti ispostavljen na propisani način i u sebi sadržavati oznaku broja ugovora temeljem kojega se nabava realizira.

Naručitelj je obvezan zaprimiti e-Račune koje ponuditelj dostavlja putem servisa e-Računa.

### Ukoliko ponuditelj daje dio ugovora o javnoj nabavi u podugovor tada će naručitelj za onaj dio robe koju isporuči podugovaratelj neposredno platiti podugovaratelju.

Predujam je isključen, kao i svi drugi oblici osiguranja plaćanja.

**7.10. Rok mirovanja i pravni učinci odluka**

Rok mirovanja iznosi 15 (petnaest) dana od dana dostave odluke o odabiru.

Rok mirovanja ne primjenjuje se ako je u postupku javne nabave sudjelovao samo jedan ponuditelj čija je ponuda ujedno i odabrana.

Odluka o odabiru postaje izvršna:

- istekom roka mirovanja, ako žalba nije izjavljena

- dostavom Odluke Državne komisije za kontrolu postupaka javne nabave strankama kojom se žalba odbacuje, odbija ili se obustavlja žalbeni postupak, ako je na odluku izjavljena žalba

- dostavom odluke ponuditelju, ako se rok mirovanja ne primjenjuje.

Smatra se da je ugovor o javnoj nabavi sklopljen na dan izvršnosti odluke o odabiru.

Odluka o poništenju postaje izvršna dostavom odluke ponuditelju.

## 7.11. Naziv i adresa žalbenog tijela, te podatak o roku za izjavljivanje žalbe

Pravo na žalbu ima svaki gospodarski subjekt koji ima ili je imao pravni interes za dobivanje određenog ugovora o javnoj nabavi i koji je pretrpio ili bi mogao pretrpjeti štetu od navodnoga kršenja subjektivnih prava.

Pravo na žalbu ima i središnje tijelo državne uprave nadležno za politiku javne nabave i nadležno državno odvjetništvo.

Žalba se izjavljuje Državnoj komisiji za kontrolu postupaka javne nabave, Koturaška cesta 43/IV, 10000 Zagreb.

Žalba se izjavljuje u pisanom obliku. Žalba se dostavlja neposredno, putem ovlaštenog davatelja poštanskih usluga ili elektroničkim sredstvima komunikacije putem međusobno povezanih informacijskih sustava Državne komisije i EOJN RH.

Žalitelj je obvezan primjerak žalbe dostaviti Naručitelju u roku za žalbu.

Žalba se izjavljuje u roku od 10 dana, i to od dana:

* objave poziva na nadmetanje, u odnosu na sadržaj poziva ili dokumentacije o nabavi
* objave obavijesti o ispravku, u odnosu na sadržaj ispravka
* objave izmjene dokumentacije o nabavi, u odnosu na sadržaj izmjene dokumentacije
* otvaranja ponuda u odnosu na propuštanje Naručitelja da valjano odgovori na pravodobno dostavljen zahtjev dodatne informacije, objašnjenja ili izmjene dokumentacije o nabavi te na postupak otvaranja ponuda
* primitka odluke o odabiru ili poništenju, u odnosu na postupak pregleda, ocjene i odabira ponuda, ili razloge poništenja.

Žalitelj koji je propustio izjaviti žalbu u određenoj fazi otvorenog postupka javne nabave sukladno gore navedenim opcijama nema pravo na žalbu u kasnijoj fazi postupka za prethodnu fazu.

Žalba mora sadržavati najmanje podatke i dokaze navedene u članku 420. Zakona o javnoj nabavi.

**7.12. Završetak postupka**

Postupak javne nabave završava izvršnošću odluke o odabiru ili poništenju.

**7.13. Trošak sudjelovanja u nadmetanju**

Ponuditelj će snositi sve troškove u svezi sa svojim sudjelovanjem u nadmetanju (trošak pripreme i podnošenja ponude, trošak vezan za jamstvo banke i drugo).

Dokumentacija o nabavi sa svim prilozima i troškovnik mogu se besplatno preuzeti u elektroničkom obliku na internetskoj stranici EOJN RH: https://eojn.nn.hr/Oglasnik/

**7.14. Preuzimanje dokumentacije o nabavi**

Naručitelj će dokumentaciju o nabavi i svu dodatnu dokumentaciju dostaviti gospodarskom subjektu putem EOJN RH.

**8. PRILOZI**

**Prilog 8.1. Obrazac iskazivanja udjela električne energije iz obnovljivih izvora**

**I Z J A V A**

Sukladno točki 6.9. Dokumentacije o nabavi, u postupku javne nabave opskrbe električnom energijom, ev. broj 7/2022., izjavljujemo da ćemo NEUROPSIHIJATRIJSKOJ BOLNICI DR. IVAN BARBOT POPOVAČA isporučivati u ukupno isporučenoj električnoj energiji \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ % električne energije iz obnovljivih izvora.

\_\_\_\_\_\_\_\_\_\_\_\_\_\_\_\_\_\_\_\_\_\_\_ M.P. \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mjesto i datum Potpis odgovorne osobe

**Napomena:** ukoliko ponuditelj ne dostavi popunjeni prilog 8.1. smatrat će se da ponuditelj nudi udio električne energije iz obnovljivih izvora minimalno 50%.

### Prilog 8.2. Izjava o podrijetlu električne energije

**IZJAVA**

**O DOSTAVI POTVRDE IZ REGISTRA JAMSTVA PODRIJETLA ELEKTRIČNE ENERGIJE**

kojom

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(naziv i adresa gospodarskog subjekta, OIB)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

izjavljujemo da ćemo nakon izvršenja ugovora naručitelju dostaviti potvrdu iz Registra jamstava podrijetla električne energije hrvatske domene (koji se vodi pri Hrvatskom operatoru tržišta energije d.o.o.- HROTE), iz koje je razvidno da je električna energija iz obnovljivih izvora isporučena korisnicima u količini (udjelu) navedenom u ponudi.

U \_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_2022. godine.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Potpis ovlaštene osobe ponuditelja)

**Prilog 8.3. Troškovnik – dostupan na EOJN**

**Prilog 8.4. ESPD obrazac – dostupan na EOJN**